Gartzia II.a Antso Gaskoiniakoa

Gartzia II.a Antso, Okerra ezizenaz ezaguna, (850 – 930) Baskoniako dukea (887-930) izan zen.

Biografia 
Litekeena da Antso II.a Antso edo Antso III.a Mitarraren semea izatea, baina zenbait iturrik gaztelarra zela diote

Arnaldo Gaskoiniakoaren lehengusua ere izan liteke, iturri batzuen arabera dukeorde izan zen 864an bere aita hil eta adintxikikoa zenean. Besteek, berriz, Arnaldo Antsoren oinordekotzat hartzen dute eta urte berean hil zutela diote. Edonola ere, Gartziak 887an boterea lortu zuen.

Urte hartan Akitaniako beste handikien artean zegoen Bourgesko biltzarrean, Karlos Lodiaren erreinaldiaren hasieran eskualdeko jarrera finkatzeko egina. 904an comes et marchio in limitibus oceani, hau da, "konde eta margrave ozeanoaren mugetaraino" titulua erabiltzen zuen. Gartziak Bordeleko konderria dukerrian barneratu zuen. Gartziaren alaba Andregotok Gilen Antso Gaskoiniakoa ezkondu zuen.

Ezkontza eta seme-alabak 
Gartziak Amuna ezkondu eta sei seme-alabak izan zituzten:
 Antso bere oinordekoa
 Gilen, Fézensaceko kondea (tartean Armagnacekoa)
 Arnaldo, Astaraceko kondea
 Andregoto, Gilen Antso Gaskoiniakoa Bordeleko kondea ezkondu zuena.
 Garsinda, Raimundo Pons Tolosakoa Tolosako kondea ezkondu zuena.
 Azibela, Garindo II.a Azearitz Aragoiko kondea ezkondu zuena.

Erreferentziak 

Gaskoiniako dukeak